ডেস্ক: মাসখানেক আগেই মুক্তি পেয়েছিল পরিচালক সপ্তাশ্ব বসুর ছবি 'নেটওয়ার্ক'-এর টিজার এবং প্রথম গান 'তোকে ছাড়া'৷ মুক্তির পরেই দর্শকদের কৌতুহল বেরে গিয়েছিল৷ এবার প্রকাশ্যে এল ছবির দ্বিতীয় গান 'দিওয়ানা বলে ডাকে আমায়'৷ গানটির চিত্রায়নে রয়েছেন অনিন্দ্য চট্টোপাধ্যায়, দর্শনা বনিক, শাশ্বত চট্টোপাধ্যায়, ইন্দ্রজিৎ মজুমদার, রিনি ঘোষ৷ রোম্যান্টিধর্মী এই নয়া ট্র্যাকটি গেয়েছেন শান ও জয়িতা রায়৷ মিউজিক দিয়েছেন ডাব্বু এবং লিখেছেন শত্রুজিৎ দাশগুপ্ত৷ মুক্তির পর ইতিমধ্যেই সোশ্যাল মিডিয়ায় ভাইরাল হয়ে পড়েছে গানটি৷ 'নেটওয়ার্ক' মূলত একটি থ্রিলার জঁরের ছবি, যার প্রেক্ষাপটে রয়েছে বিনোদন দুনিয়া।
প্রকাশ্যে এল 'নেটওয়ার্ক' ছবির দ্বিতীয় গান 'দিওয়ানা বলে ডাকে আমায়